
PERSONATGES 


NÚRIA 17  anys  í 

MARTINA 22 

Època  actual. 

ACTE     ÚNIC 


Pati  d'una  gran  torre  estiuenca.  A  la  dreta,  façana  d\ina 
€asa  amb  timbre  al  frontis.  A  l'esquerra,  igual.  Al  fons  de 
tot,  esplèndid  horitzó  rublert  de  llum  i  vegetació.  En  primer 
terme  dreta,  un  balanci;  al  centre  últim  terme,  un  cavallet 
de  pintor  amb  s.on  corresponent  seient,  i  en  segon  terme,  la- 
teral esquerra,  una  tauleta  d'escacs  amb  dues  cadires  de  jardí. 
Es  una  lluminosa  tarda  d'estiu. 

En  aixecar-se  el  teló,   PRUDENCI  i  SILVESTRE   estan 

asseguts  entorn  de  la  tauleta,  jugant  a  escacs.  ALEIX  va  i 

ve  de  l'interior  de  la  casa  de  la  dreta  i  els  molesta  amb 

preguntes. 

SILV.  — Em  menjo  aquest  cavall. 

PRUD. — Golut!  Ves  que  no  se  t'indigesti  aquesta  carn.  que 

és  molt  dolenta. 
SILV.  — Més  dolent  és  aquest  alfil  que  sempre  amenaça. 
PRUD. — Perquè  facis  bondat. 
SILV.  — Sí,  eh?  Doncs  ataco  la  reina. 
PRUD. — Ja  te'n  guardaràs  bé,  que  aquí  hi  ha  el  seu  marit. 
SILV.  — Així  me'n  vaig  a  la  torre. 
PRlUD. — A  prendre  la  fresca? 
SIL\'.  — I  a  prendre't  im  peó. 
PRUD.— Lladres ! 

SILV.  — Ai.  que  ara  no  trobo  la  fugida! 
PRUD.— Fort ! 

{Apareix  AJ^EIX,  primer  terme  dreta.) 

ALEI.  — (Dirigint-se    a    Prudcnci.)    S-enyoret...    Tanmateix 
anirem  a  la  Font  del  Rajolí,  aquesta  tarda? 

PRUD. — Vaia!  Vés  preparant  la  minestra,  que  tan  promp- 
te el  sol  no  piqui  s'ha  de  marxar. 

ALEI.  — I  el  senyor  Silvestre,  també  vindrà?  {Silvestre,  ca^ 
vil.lós,   no   contesta.  Aleix  insisteix.)  Què  diu? 

SILV.  — No  dic  res. 

ALEI.  —No  vindrà? 

SILV.  — No  has  de  fer-ne  res. 

ALEI.  —Perdoni. 

PRUD.-— Està  enfadat. 

ALEI.  — Ja  conec  que  perd. 

SILV.  — Jo  no  perdo  mai. 

PRUD.— (^  Aleix.)  Deixa'l  estar. 

SILV.  — (Cavil.lant.)  Aquest  cavall...  Aquest  cavall... 

PRUD.— Què  li  passa? 

SILV.  — Aquest  cavall  no  pot  saltar. 

ALEI.  — Això  rai!  Ventar-li  xurriacada. 

SILV.  — ^Graciós!...  Vols  anar-te'n  al  botavant? 

ALEI.  — Pobre  senyor  Silvestre ! 

SILV.  — (Gran  crit  a  Aleix.)  Arri !... 

ALEI.  — Arri?...  Això  al  cavall  que  no  tira. 

SILV.  — (L'amenaça  amb  tirar-li  la  capseta  de  les  peces  d*es- 
cocs.)  Veuràs. 

ALEI.  — No  tiri,  no.  Ja  me'n  vaig.  (Se'n  va  corrents,  per 
la  dreta.) 

PRUD.— Ja,  ja,  ja!... 

SILV.  — Poca  vergonya! 

PRUD.— Ja,  ja,  Ja!... 

SILV.  — ^Ja  pots  riure,  tu,  ja.  Aquesta  rialleta  em  mortifica. 

PRUD.— No  t'enfadis,  home. 

SILV.  — No  m'enfado ;  però  valdria  la  pena  que  tinguessis 
els  criats  més  ben  educats. 

PRUD. — Es   franquesa. 

SILV.  —-Massa. 

PRUD. — Tots   en  tenim  la  culpa.   Quantes  vegades  tu  ma- 
teix... Sinó  que  com  que  ara  et  veus  perdut... 

SILV.  — Ell  sí  que  és  un  perdut.  No  té  modos,  ni  criança. 

PRUD. — Juga,  home,  juga. 

SILV.  — Ni  l'amo  que  l'empara. 

FRVD.— (Aixecant-se.)  Silvestre!... 
SILV.  — (Aixecant-se.)   Prudenci !... 
FR\JD.--{Conciliador.)  Home!... 
SILV.  —(Arrogant.)  Què? 

PRUD. — ^^Rfcs.  Deixem-ho  córrer.  (Torna  a  asseure's.) 
SILV.  — Ah !...  Per  mi  que  corri.  (Torna  a  aseswre's.) 
PRUD. — S'ha  de  tenir  calma.  Calma  i  serenitat. 
SILV.  — En  això  no  em  guanyaràs. 
PRUD. — L'Aleix  és  un  bon  xicot. 
SILV.  — ^^Calla...  (Rumiant  la  jugada  que  ha  dé  fer.) 
PRUD. — Molt  honrat  i   servicial. 
SILV.  — Calla...  Ja  la  veig. 
PRUD.— Què? 

SILV.  — Sí:  ja  la  tinc.  Aquesta...  Aquesta  és  la  gran  juga- 
da. (Avançant  un  peó.)  Apa,  menut,  a  guanyar-te 
la  vida. 
PRUD.— Eh? 
SILV.  — Ja  està,  ja. 
PRUD.— Malament. 

SILV.  — ^Malament  va  el  casament.  Ja,  ja,  ja!... 
PRUD. — No  riguis,  home,  no  riguis. 
SILV.  — Juga,  home,  juga.  Se  n'ha  de  sa'oer  de  perdre. 

(Apareix  ALEIX,  per  la  dreta.) 

ALEI.  — Escolti,  senyoret. 

PRUD. — No  em  diguis  res. 

SILV.  — Calla,  que  el  carro  li  va  pel  pedregar. 

ALEI.  — Quanta  colla  serem? 

PRUD.— Aquesta  torre... 

ALEI. — Vostè  vindrà  o  no,  senyor  Forrellat? 

SILV.  — Es  clar  que  si.  Jo  vaig  a  tot  arreu. 

ALEI.  — Com  que  abans... 

SILV.  —Ui...  Abans... 

PRUD. — Aquesta  torre... 

SIL\'.  — No  tothom    qui   porta   gorra    és   el    mosso    de   la 

"torra". 
PRUD.— Voleu   callar? 
ALEI.  — Quants  serem? 
PRUD. — Tots  els  dimonis  de  l'infern! 

ALEI.  — Enterats.  (Se'n  va.) 

SILV.  — Vade  retro,  Satanàs !  Ja,  ja,  ja !... 

PRUD. — No  riguis,  home,  no  riguis. 

SILV.  — Es  que  no  n'hi  ha  per  a  tant. 

PRUD. — No  em  plauen  aquestes  bromes. 

SILV.  — Em  sembla  que... 

PRUD. — Són  de  mal  gust,  estúpides ! 

SILV.  — Prudencü...   (Mateix  joc  d'abans.) 

PRUD.— Silvestre  !... 

SILV.  —Home!... 

PRUD.— Què? 

SILV.  — Res.  Deixem-ho  córrer. 

PRUD. — Que  corri,  doncs. 

SILV.  — Calma.  Aquest  joc  vol  calma;  molta  calma  i  sere- 
nitat. 

PRUD.— Calla,  calla!  Ja  tinc  el  nus...  Vaia!  Mirate'l,  té:  la 
reina  surt  del  palau. 

SILV.  — Eh?...  (Contrariat.)  On  va  aquesta  bona  dona? 

PRUD. — A  passeig  !  Majestuós  passeig  ! 

SILV.  — ^Mala  negada !...  Així  se  li  posés  a  ploure. 

PRUD. — No  cridis  el  mal  temps.  Calma,  calma:  tu  ho  has 
dit  suara.  (S'aixeca,  es.  refrega  les  nmn^  tot  sotis' 
fet  i,  mentre  Silvestre  resta  petrificat  rumiant  la 
jugada,  ell  dóna  ordres  al  criat.)  Aleix...  Noi... 
Aleix. 

(Apareix  ALEIX.) 

ALEI.  — (Temerós.)  Em  demana,  el  senyoret? 

PRíUD. — Vina,   home,  vina. 

ALEI.  — Oh...  temia  destorbar. 

PRUD. — No,  home,  no.  El  senyor  Forrellat  en  té  per  es- 
tona. 

ALEI.  — Que  potser...? 

PRUD. — Està  tancat...  i  ben  tancat. 

ALEI.  — Pobre  senyor  Fortellat ! 

SILV.  —Què  dieu? 

PRUD. — Res,  home,  res.   Cavil•la,  cavil•la. 

ALEI.  — Doncs,  aquesta  tarda... 

PRUD. — Ah,  si !  Aquesta  tarda  anirem  tota  la  colònia  estiueru 
ca  a  berenar  a  la  Font  del  Rajolí. 

ALEI.  — A  quina  hora? 

PRUD. — Cap  al  tard.  Tu  estigues  preparat. 

ALEI.  — Descuidi.  Tot  estarà  bé. 

PRUD.— A  veure. 

ALEI.  — Miri,  miri  com  furga  el  senyor  Forrellat. 

PRUD.— Ja,  ja,  ja!... 

ALEI.  — Ep!  Que  no  enrosca  bé,  això? 

SILV.  —Estúpid! 

ALEI.  — Barrini,  barrini,  senyor  Forrellat.  (Se^n  va  a  la 
casa.) 

SILV.  — {Irònic.)  Es  graciós  aquest  bordegàs. 

PRUD. — Té  franquesa.  Fa  tants  anys  que  el  tinc! 

SILV.  — No  te'n  desfacis.  I  guarda-me'n  un  cadell.  (Fa  ju- 
gada.) 

PRUD.— Com  estàs? 

SILV.  — Jo  bé.  Apa:  a  veure  tu  com  t'espaviles. 

PRUD.— Ja  has  jugat? 

SILV.  —Mira. 

PRUD. — Molt  bé;  molt  bé!  (Resten  els  dos  abstrets  en  el 
joc.  Pausa.  Uahsolut  silenci  és  profanat  sobtada- 
ment per  la  bulliciosa  arribada  d'ISAAC  i  NÚRIA, 
els  quals  vénen  pel  fons  discutint  acaloradament. 
Isaac  porta  capsa  de  colors,  i  ella  ombrel•la  i  un 
llibre^ 

ISAA.  — El  mal  geni  ets  tu! 

NURI. — I  tu  un  presumptuós! 

ISAA.  — I  tu  una  arrauxada! 

NURL— Vanitós! 

lSAi\.  — Presumida ! 

PRUD.— Eh?...  Què  és  això? 

NURL— Aquest!... 

ISAA.  — Aquesta!... 

SILV.  —Ja  hi  som? 

PRUD.— Què  ha  passat? 

ISAA.  — Ha  de  saber  que  jo... 

NURL — Ha  d'entendre  que  a  mi... 
SILV.  — Quin  guirigall! 

ISAA.  — Sàpiga  que  la  Núria... 
NURL — Entengui  que  l'Isaac... 
PRUD.— Parleu  d'un  a  un. 
SILV.  — I  amb  calma. 
ISAA.  —Jo  ho  diré. 

NURL— Jo,  jo. 

PRUD.— Prou ! 

NURI. — Papà,  papà...  Que  sóc  desgraciada! 

PRUD.— Però.  nena... 

ISAA.  —Mala  negada! 

SILV.  — Però,  Isaac...  {Prudenci  aconhorta  la  Núria  i  Sil- 
vestre risaac.) 

NURI.— Mal  home! 

ISAA.  —Rabiosa! 

SILV.  — Vaja...  Expliqueu-vos.  Què  teniu? 

PRUD. — Però  d'un  a  un.  No  hi  tornem. 

ISAA.  — Doncs  ara  no  ho  vull  dir.  Que  ho  digui  ella. 

NURI. — No,  no:  que  ho  digui  ell. 

SILV.  — Ara  ningú! 

PRUD.— Ja  et  dic  Jo! 

SILV.  — Vaia  uns  promesos !  {A  Isaac.)  Bé.  digues  tu :  què 
ha  succeït? 

ISAA.  — Doncs  que  jo  estava  pintant... 

SILV.  —Prop  d'ella? 

NURI. — ^Això...  que  ho  digui. 

ISAA.  — No,  senyor;  no  gaire. 

NURI.— Ah!  Ho  veu? 

ISAA.  — ^Apartat...  Una  mica  apartat. 

NURI. — Bon  tros  apartat. 

SILV.  — I  per  què? 

ISAA.  — Perquè  si  estic  masas  prop  d'ella  em  distrec...  i 
pinto  malament...  i  després  ella  mateixa  se  me*n 
burla. 

PRUD.-Oh,  si  és  així... 

NURI. — ^^Oi  no !  Excuses.  Res  més  que  excuses.  S'aparta  de 
prop  meu  perquè  és  un  fals:  perquè  ja  no  m'es- 
tima; i  perquè,   fora  jo,  totes  li  agraden. 

ISAA.  — Això  tu,  que  et  menges  els  homes  am_b  els  ulls. 

NURI.  — Desvengonyit ! 

ISAA.  — En  canvi  jo... 

NURI. — No  el  cregueu,  que  és  un  fals,  i  un  traïdor...  i 
un  perjur. 

PRUD.— Núria,  per  Déu!... 

NURI. — I  un  renegat! 

PRUD.- -Núria! 

ISAA.  — Veieu  quin  mal  geni? 

NURI. — (Amenaçant-lo.)  Mal  geni?  Jo  mal  geni? 

PRUD.— Calma,  calma. 

NURI. — Es  que  fa  ràbia  això. 

ISAA  . — I  tu  me'n  fas  a  mi,  de  ràbia. 

NURI.  — Vés,  vés,  que  no  et  vull  veure  més.  I  no  et  par- 
laré més.  I  ja  hem  acabat ! 

PRUD.— Calma,  nena. 

ISAA.  — Igual  et  dic. 

SILV.  — Seny,  noi,  seny. 

NURI. —I  tot  s'ha  acabat. 

ISAA.  — I  ben  acabat.  Llestos! 

NURI.— I  ben  llestos! 

PRUD. — Però  pensa,  nena... 

NURI. — Deixi'm  estar,  papà;  deixi'm  estar!  I  que  en  sóc 
de  desventurada !  {Se'n  va  per  la  porta  de  la 
dreta.) 

ISAA.  — Malviatge! 

SILV.  — Reflexiona,  Isaac... 

ISAA.  — Res.  No  vull  reflexionar  res.  I  que  en  soc  de  des- 
desgraciat !  (^Se'n  va  per  la  porta  de  V esquerra.) 

PRUD.— Has  vist.  Silvestre? 

SILV.  — Són  un  parell  de  criatures. 

PRUD.— I  què  hem  de  fer? 

SILV.  — Què?  Complir  la  voluntat  de  les  seves  mares;  ca- 
sar-los aviat. 

PRUD. — Però  si  renyeixen  així ! 

SILV.  — Ca !  Renyines  d'enamorats.  Són  com  els  núvols  d'es- 
tiu :  tapen  una  mica  el  sol  per  a  deixar-lo  apa- 
rèixer, tot  seguit,  més  radiant. 

PRUD. — Potser  tens  raó. 

SILV.  — I  és  clar  que  sí.  Vina,  vina  a  veure  si  acabem  aques- 
ta partida. 

PRUD. — Ja  ho  veig  difícil,  avui. 

SILV.  — Juguem,  juguem.  (/  segueixen  jugant.  Apareixen, 
en  el  mateix  instant,  NÚRIA  per  la  porta  de  la 
dreta,  i  ISAAC  per  la  porta  de  l'esquerra.  Ella 
porta  una  capseta  amb  cintes,  brodats  i  un  paquet 
de  lletres  lligades  amb  una  cinta  de  seda.  Ell  porta 
un  àlbum  de  dibuix.  Ella  sasseu  al  balancí,  i  ell 
enfront  del  ca/uallet.  L'un  i  l'altrc  es  miren  diver- 
ses vegades  de  reüll.) 

NORL— El  vanitós! 

ISAA.  — La  presumida! 

NURL— Au! 

ISAA.  —Vés ! 

PRfLJD. — ^Ja  els  tornem  a  tenir  aquí! 

SILV.  — Deixem-los  estar.  Ara  va  passant  el  núvol. 

PRUD. — ^Mentre  no  esclati  amb  aigua... 

SILV.  — No  tinguis  por. 

PRUD. — {Jugant.)  Avança  el  rei. 

SILV.  — {Jugant.)  Recula  la  reina. 

NURL— El  gall  farcit! 

ISAA.  — ^L'indiot!  (Ell  i  ella  van  cantant  a  mitja  veu;  ell  tot 
pintant  i  ella  brodant.) 

VRUD. -^Jugant.)  Brinca  el  cavall. 

SILV.  — (Jugant.)  Però  un  peó  latura. 

NURL— En  Sagi-Barba! 

ISAA.  — La  Barrientos !  (Pausa.  Núria  tot  regirant  la  pane- 
ra de  labors  troba  el  paquetet  de  lletres,  el  contem- 
pla breu  estona,  i  diu :) 

NURI. — D'ell,  de  l'ingrat!  Lletres  amoroses...  Lletres  fal- 
ses !  Eh !  Fora !  (/  s'aixeca  decidida  i  toca  un  tim- 
bre que  hi  ha  al  llindar  d'entrada  a  la  torre.) 

(Apareix  ALEIX) 

ALEI.  — Demanaven? 

NURL— Sí,  Aleix:  jo. 

ALEI.  — Mani,  senyoreta. 

NURI. — Vina.   (Escriu  amb  llapis  algunes  paraules  en  un 

tros  de  paper,  el  doblega  i  l'hi  dóna  junt  amb  el 
paquet  de  lletres.)  Té :  porta  això  al  senyoret  Isaac. 
ALEI.  — Però  si  el  senyoret  és  aquí! 
NURI.  — ^Ja  ho  sé.  Fes  el  que  et  dic. 
ALEI.  — Molt  bé,  molt  bé.   (/  es  dirigeix  a  Isaac  amb  un 

xic  de  prosopopeia.)  Senyoret  Isaac...  si  és  servit. 

{Lliurant-li  allò  ordenat.) 
ISAA.  — {Admirat.)  Què  és  això? 
ALEI.  — De  part  de  la  senyoreta  Núria. 
ISAA.  —I  ara,  Pau! 
ALEI.  — Aleix,  per  servir-lo. 
ISAA.  — A  què  vé  això? 

ALEI.  — Compleixo  ordres  superiors. 

ISAA.  — No  ho  entenc. 

ALEÍ.  — Jo  tampoc.  Coses  femenines. 

ISAA.  — Està  bé.  està  bé. 

ALEI.  — {Dirighit-sc    tot   satisfet,   a   Núria.)    Complimentat 

l'encàrrec. 
NURI.  —Gràcies.  Aleix. 
ALEI.  — Mana  res  més  la  senyoreta? 
NLTR.I.  — No:  pots  retirar-te.  {Aleix  se'n  va  a  la  casa.) 
ISAA.  — (Llegint   la  missiva  de  Núrin:)   "Abans  estimat  i 

ara  avorrit  Isaac  Forrellat :  Per  traïdor,  fals  i  tirà, 

i   per  a  no   recordar   mai   més   les   malifetes   d'un 

malfactor   com  vostè,   li   retorno  els  seus  records. 

La  seva  infeliç  víctima.  Núria  Oliva."  {Admirat) 

Eh? 
PRUD.— Xac  al  rei. 
SILV.  — Noi,  com  apretes! 
NURI.  — Sembla  que  li   fa  efecte. 
ISAA.  — {Aproximant-se  a  Núria:)  Escolta.  Núria:  vols  ier 

el  favor... 
NURI. — Vol  fer  el  favor  d'apartar-se? 
ISAA.  — Es  que  vull  dir-te... 

NURI.  — Ni  vostè  m'ha  de  dir  res,  ni  jo  dec  escoltar-lo. 
ISAA.  —Es  que  jo... 
NURI. — Faci  el  favor. 
ISAA.  — Però,  Núria... 
NURI.  — Res.   Això  s'ha  acabat,   i   escolti,   si   vol,   la   meva 

última  paraula :   vostè,   per   mi,   ja   és   un  cadàver 

insepult. 
ISAA.  — Necròpolis!  Sí  que  estàs  cinematogràfica! 
NURI.  —Ja  ho  sap. 
ISAA.  — Està   bé.    Seguirem,   doncs,   la   pel•lícula.    {Se'n   va 

prop  del  cavallet,  s'asseu,  treu  paper  i  estilogràfi- 
ca de  una  cartera  que  porta  en  una  butxaca  de  l'in- 

interior   de   l'americana   i  es  posa  a  escriure   wna 

carta) 
SILV.  — Xac  a  la  reina. 

PRUD. — Ep,  minyó,  cal  ésser  galant  amb  les  dames. 
SILV.  — Sí,  per  galanies  estem.  Descuida't,  ja  veuràs,  ja. 
ISAA.  — Ja  està. 
SIL\'.  — Un  petit  cop  de  rei. 

PRUD.— Malament. 

SILV.  — Ja  els  tenim,  ja.  Apa,  apa!  Ja,  ja,  ja!... 
PRUD; — No  riguis,  no  riguis.  (Mentre  Silvestre  i  Prudenci 
tenen  l'anterior  diàleg,  Isaac  rubrica  la  carta.  S'ai- 
xeca, toca  el  timbre  del  llindar  de  la  porta  de  la  dreta 
i  se'n  va  tot  seguit  per  la  porta  de  l'esquerra;  però 
torna  a  aparèixer  a  F instant  amb  uns  guants  i  uns 
elàstics  embolicats  amb  paper  fi.  En  aquest  precís 
moment 

ALEIX  apareix  per  la  porta  de  la  dreta.) 

ALEI.  — Demanaven? 

ISAA.  — Si,  Aleix,  vina. 

ALEI.  —Mani. 

ISAA.  — Faràs  el  favor  de  portar  això  a  la  senyoreta  Nú- 
ria. (Li  dona  cl  paquetet  i  la  lletra  que  ha  escrit 
abans.) 

ALEL  — Vostè  també? 

ISAA.  — Fes  el  que  et  dic. 

ALEL  . — Bah !  Deu  ésser  una  moda  nova.  (Es  dirigeix  ce- 
rimoniosament   a   Núria  i   li  dona    el   paquet   i  lo 
lletra.)  Senyoreta  Núria...  Si  és  servida. 

NURI. — Què  és  això? 

ALEL  — Missives  masculines. 

NURI. —Està  bé. 

ALEL  — {A  Isaac.)  Complimentat  l'encàrrec. 

ISAA.  —I  què  ha  dit? 

ALEL  — ^Ha  quedat  petrifïcada.  Ara  com  ara  no  diu  res; 
però  s'hi  fixa. 

ISAA.  — Doncs  ella  parlarà. 

ALEL  — Vol  res  més? 

ISAA.  — No;   gràcies,   Aleix.   (Aleix  se'n  va  per  la  dreta) 

^URl.  —-"(Llegint.)  ''Enigmàtica  senyoreta  Núria  Oliva:  No 
li  envio  totes  les  seves  efusives  lletres  perquè  em- 
plenen tot  un  bagul  i  em  caldria  un  camàlic.  No 
obstant,  li  retorno  els  guants  i  els  elàstics  que  va 
regalar-me  la  setmana  passada  perquè  no  vull  cap 
lligam  de  vostè.  Adéu,  ex-ídol  meu.  El  seu  ex- 
estimat  Isaac  Forrellat." 
Ex-ídol  ?   Ex !   Cinic,   desvergonyit !   Això   és   into- 

lerable.  Té  i  té.  (Desonbolica  els  guants  i  els  elàs- 
tics, els  llença  en  l'aire  i  van  a  caure  precisament 
damunt  del  tauler  d'escacs  en  què  juguen  Pruden- 
ei  i  Silvestre.) 

PRUD.— Eh?  Què  és  això? 

SILV.  — Uns  elàstics. 

PRUD. — I  uns  guants. 

SILV.  — Això  és  desafiar-nos. 

PRUD. — D'on  ha  plogut  això? 

SILV.  — Haurem  de  jugar  amb  paraigua. 

NURL— (.-4  Isaac.)  Insolent! 

ISAA.  — Pel.liculera ! 

PRUD. — (Aixecant-se.)  Què  és  això? 

NURI.  —(Abraçant-s' hi.  j' Fsipk  ! 

ISAA.  — (^A,  Silvestre.)  Ai.  oncle! 

PRUD. — ^Això  és  un  xàfec  ! 

SILV.  — Allò  que  dèiem  dels  núvols. 

(Apareix  pel  fons  MARTIXA.,  més  que  seguida, 
perseguida  amorosament   per  ATANASI.) 

MART. — {Des  del  fons.)  Vingui,  vingui. 

ATA  N . — Però,  senyoreta . . . 

MART. — ^Jo  el  convido  amistosament  a  entrar. 

ATAN. — Imperiosa  voluntat. 

MART. — Entri,  entri.  (En  aquest  moment  arriben  prop  dels 
altres  personatges  que  ja  estaven  en  escena.)  Déu 
vos  guard... 

PRUD.— Hola,  nena ! 

NURI.  — Martina ! 

MART. — Senyors:  tinc  l'honor...  el  gran  honor... 

ATAN. — Senyora. . . 

MART. — Calíi,  home,  calli;  l'immens  honor  de  presentar- 
los  l'artístic  amic  i  il.lustríssim  hoste  de  la  colònia 
estiuenca  de  baix,   don...    don... 

ATAN. — ^Atanasi  Méndez. 

MART. — Just !  Don  Atanasi  Méndez. 

SILV.  —Oh!  Don  Méndez!  Benvingut. 

ATAN. — Humilíssim  servidor. 

PRUD.— Igual  li  dic. 

SILV.  — A  la  recíproca. 

MART. — (Fent  la  presentació.)  El  meu  oncle  Prudenci  Oliva. 

La  meva  cosineta  Núria. 
ATAN. — Encisat  d'esguardar-la. 
MART. — El  senyor  Silvestre  Forrellat. 
ATAN. — Selecte  camarada. 
SILV.  — Apreti,  home,  apreti. 
MART. — (Presentant   Vlsaac.)    I   v\  seu   nebot   Isaac,   marit 

meu. 
NURI. — (Sorpresa  i  agafant  Martina  pel  braç.)  Què  dius? 
MART. --{Apart  a  Núria.)  Calla,  dona. 
ATx\N. — (A  Isaac.)  Lloances  mil  jLer  tan  exquisida  selecció. 
ISAA.  — 'Gràcies,  gràcies. 
NURL  — Vaia   una   gràcia.    (Formen  grup  Aíartin<t,   Isaac   i 

Núria.) 
PRUD. — (^A  Silvestre.)  No  ho  entenc. 
SILV.  — Entremaliadures  de  la  }vlai  tina. 
PRL^D. — ^Jo  a  vostè  el  conec.   Sí.  si  :  vaia. 
ATAN. — Tal  volta  d'alguns  Jocs  Fh  rals. 
PRUD. — Que  és  poeta,  vostè? 
ATAN.— Per  a  servir-lo. 
SILV.  — Tant  jove?  Si  que  el  planyo ! 
PRUD, — xAh!   ja  recordo.   Jo  a  vostè   el   conec  dels   Banys 

Orientals. 
ATAN.— Dels  Banys? 
PRUD. — Si,  si.   D'un  dia   que   voHa  nedar  i   si  es  descuida 

s'ofega. 
ATAN. — Es  cert.   Fou  a   l'hora   del  crepuscle.   Jo   romania 

abstret  component  una  glossa  a  la  mar. 
PRUD,— I  ella  l'ofegava. 
SILV.  — L'ingrata. 
ATAN. — Com  totes  les  damisel•les. 
SILV.  — Per  què  no  es  posava  carbasses? 
ATAN. — Per  amor  de  Déu  no  les  anomeni. 
SILV.  — Dispensi. 

NURI. — ^Que   ja  es  coneixien,  papà? 
PRUD. — Sí,  nena,  si.  Es  un  poeta  marítim. 
NUIRL— Què  vol  dir? 
SILV.  — Passat  per  aigua. 
NURL— Poeta? 
ATAN. — Noucentista,  senyoreta. 
NURL— Ouè? 

ATAN. — Dels  d'avantguarda. 

NURL— No  l'entenc. 

SILV.  — Amb  això  es  coneixen  aquests  poetes. 

ATAN^. — Dels  que  van  al  davant. 

NURL — Ah,  ja!  Ai,  quina  sort!  {Segueixen  conversant  Nú- 
rm  i  Atanasi.) 

PRUD.— Què   fem,   Silvestre? 

SILV.  — Acabem  la  partida? 

PRUD. — Si  és  possible.  {S'asseuen  i  segueixen  jugant.  Així 
resten,  ara,  els  personatges  en  ires  grups:  Pruden- 
ei  i  Silvestre  jugant ;  Martinü  i  Isaac  parlant  prop 
del  cavallet  i  Núria  i  Atanasi  conversant  prop  del 
balancí.) 

MART. — Ja  fa  una  pila  de  dies  que  va  seguint-me,  amb  pre- 
tensions amoroses,  aquesta  cotorra  poètica. 

ISAA.  — L'Atanasi? 

MART.— I  tan  Tanasi. 

ISAA.  —Però  tu... 

MART. — Fuig,  home,  fuig.  No  sabent  com  desfer-me'n,  li 
he  dit  que  era  casada;  ell  no  s'ho  volia  creure  i 
l'he  fet  venir  fins  aquí,  comptant  amb  la  teva  ben- 
volença,  encara  que  això  et  representi  un  gros  sa- 
crifici. 

ISAA.  — Ja  saps  que,  en  tot  i  per  a  tot,  pots  comptar  sem- 
pre amb  el  sacrifici  d'Isaac. 

MART. — Gràcies,  gràcies. 

NURL  — A  mi  m'agrada  molt  la  poesia. 

ATAN. — Si  és  nèctar  diví,  que  ha  d'admirar  que  plagui  als 
serafins  ? 

NURL  — 'Galant  és  el  donzell. 

ATAN. — Molt  digna  és  la  donzella. 

NURL — I  si  ella  fes  un  prec  al  galant  poeta? 

ATAN. — Les  meves  orelles  no  han  estat  mai  obtuses  a  les 
excelses  rogatives. 

NURL — Així,  doncs... 

ATAN. — Mani  mi  senyora. 

NURL — Que  el  poeta  reciti  alguna  de  les  seves  belles  poe- 
sies. 

ATAN. — 'Oh  no!   ]\Iassa  honor  per  a  mi. 

NURL  — Exigeixo  el  compliment  de  la  paraula. 

ATAN.— Si^a,  doncs.  Tindré  a  gran  glòria  comphmentar-la. 

NÜRI.  — Gràcies.  Eh !  Veniu,  veniu  a  escoltar  i  aplaudir  la 
veu  del  poeta.  (Tots.  van  apropant-se  a  Núria  i 
Atanasi.) 

SILV.  — Bo;  ja  hi  som. 

PRUD. — D'on  ha  sortit  aquest  borinot? 

SILV.  — Es  un  insecte  colonial  de  la  plaga  estiuenca. 

PRUD.— Quina  plaga! 

SILV.  — Oh,  les  delícies  de  l'estiuejant ! 

ATAN. — Dec  fer-li  present,  senyoreta,  que  he  refusat  el 
meu  propi  nom. 

NURL— I  això?  Per  què? 

ATAN. — Per  prosaic.  Atanasi  Méndez !  Vol  creu  més  fei- 
xuga per  a  una  ànima  poètica? 

NLW.  — Certament. 

ATAN. — Atanasi !  Ves  quin  nom  per  a  un  hom  que  tot  ell 
està  impregnat  i  amarat  de  Virgili  i  Horaci,  Ata- 
nasi !  Atanasi ! ! 

MART. — Però  si  així  el  van  batejar... 

ATAN. — Doncs  jo  m'he  desbatejat  i  après  m'he  rebatejat. 

SILV.  —Ai,  carat! 

PRUD.— Vostè  mateix? 

ATAN. — Sí,  senyor. 

MART. — I  ha  obtingut  IHcència? 

ATAN. — Llicència  poètica.  Jo  em  dic,  ara,  literalment,  Jor- 
di Florit. 

NURL  — Quin  nom  més  bonic ! 

ISAA.  —Però... 

SILV.  — Això.  Què  hem  de  fer? 

NURL  — Ah,  si !  Tenen  raó.  Senyor  Florit,  vostè  té  la  pa- 
paraula.   L'auditori  s'impacienta. 

ATAN. — Vaig  doncs  a  buidar  la  meva  àmfora  poètica.  {Es 
treu  uns  versos  de  la  butxaca.) 

NURL— Atenció ! 


AMOR    EN    FLOR...  19 

ATAN.— Allà  va:  (Llegeix,) 

NOCTURN 

L'astre-rei  s'enfonsa. 

La  nit  s'arronça...  s'arronça 

com   un  acordió. 

Oh,  quina  foscor ! 

El  món... 

Que  és  negre  tot  el  món ! 

I  els  raigs  del  sol  on  són? 

S'han   fos   darrera   l'horitzó. 

Quina  foscor! 

Quina  negror! 

Oh!...  Oh!...  Oh!... 
NURL— Molt  bé!   Moh  bé 
ATAN. — L'han  comprès? 

SILV.  — Ja  ho  crec.  Si  és  tan  clar  com  Xènius ! 
ATAN. — Aquest  "Nocturn"  representa  una  nit  de  fosca;  el 

món  s'enfonsa  i  la  nit  s'arronça...  s'arronça... 
SILV.  — Sí;  ja  ho  ha  dit:  com  un  acordió. 
MART. — Està  moh  bé  això. 
ISAx\. — (Irònic.)  Es  una  figura  molt  poètica. 
ATAN. — x^ra  un  gran  mestre  m'hi  posarà  música. 
SILV.  — {Irònic.)  Amb  música  s'entendrà  millor. 
NURL  — 'Convida'l,  papà. 
FRIJD.— (Admirat.)  Però.  nena...! 
NURL— Jo  t'ho  prego. 
PRUD. — Com. vulguis.   Escolti,   jove,  bé  deurà  venir,  vostè, 

a  la  Font  del  Rajolí? 
ATAN.— No  sé  si  dec... 
NURL  — Vindrà  amb  nosaltres. 
ATAN. — Qui  refusa  res  sortit  de  boca  tan  divina? 
NURL— Molt  bé! 

PRUD.— Doncs  fet.  (A  Silvestre :)  Avisa  l'Aleix. 
SILV.  — (Des  del  llindar  de  la  torre.)  Aleix :  un  cobert  més 
per  a  un  poeta  que  es  porta  l'oli.   (A  Prudenci.) 
Ja  està.  I  ara,  què  fem? 
PRUD.— Continuem? 

SILV.  — Si  podem.  (Se'n  tornen  a  jugar  a  escacs.) 
MART.— (^  Isaac.)  Has  vist? 

ISAA.  — Això  ho  fa  la  Núria  per  a  engelosir-me. 

MART.— Així  ho  crec. 

ISAA.  — Doncs,  vina.  {S'apropen  al  cavallet  ho  i  conversant 

íntimament.) 
NURI.  — (yA,  Atanasi,  coquetejant.)  Digui,  digui. 
ATAN.— I  els  senyors? 

NURI.  — Deixi'ls  estar  :  són  ànimes  prosaiques. 
ATAN. — Ben  al  revés  de  vostè :  quina  ànima  més  poètica ! 
NURI.— Ho  creu? 
ATAN.— Oh,  Núria!...  Li  ho  juro. 
MART. — {A  Isaac.)  Pobra  NÚTia!  Li  ha  caigut  la  rifa. 
ISAA.  — Quina  mosca  vironera! 
MART. — ^Ja,  ja,  ja!...  {Tots  dos  riuen  força.) 
NUHL — (Engelosida.)   Com   riuen!... 
ATAN. — Besllumo  que  són  emmaridats  de  poc. 
NURL  —Certament. 

ATAN. — Per  això  de  llurs  cors  vessa  joia. 
NURL— Vol  dir? 
ATAN. — L'impuls  de  l'amor. 
NURL — (Alarmada.)  Amor  elfs? 
ATAN. — I  és  clar.  Si  s'albira  en  els  seus  ulls ! 
NUR-L— I  n'està  cert? 
ATAN. — Sobradament. 
NURL  — ^Oh,  calli !  {Està  furiosament  gelosa  perquè  Isaac  i 

Martina  continuen  rient  i  bromejant.) 
ATAN. — I  per  què?  Ben  fet.  No  són  dos  cors  enllaçats  per 

l'himeneu  ? 
NURL— CaUi! 

ATAN. — No  són  plançons  del  jardí  de  l'amor? 
NURL  —Calli ! ! 
ATAN.— No  són?... 

NURL  — Són  un  parell  de  ximples.  Martina ! 
MART. — Què  hi  ha,  cosineta? 
NURL  —No  res.  Feu,  feu ! 
MART. — Ah!  Es  el  meu  maridet,  saps?  Ja,  ja,  ja!  (/  segueix 

rient  amb  Isaac,  mentre  Núria  no  pot  dissimular  la 

ràbia.) 
ISAA.  — Molt  bé,  Martina. 

MARfr. — Vols  dir  que  jo  no  en  sofriré  les  conseqüències? 
ISAA.  — No.  No  ets  tu  la  meva  esposa?  Doncs  és  natural 

que  jo  t'estimi. 

MART. — Però  la  Núria... 

ISAA.  — No  veus  com  flirteja?  Doncs,  apa,  que  es  corsequi 

de  ràbia  també. 
ATAN. — '{Vehement.)  Si,  Núria,  si.  L'amor  és  la  flor  divina 

de  la  vida,  i  com  que  vostè  és  la  dolça  fada  de  Ta- 

mor,   jo   em   sento  pertorbat...   encisat...    esclavit- 
zat... 
NURI.  — I  descarrilat. 
ATAN.— Què  diu? 
NURI.  — Que  em  sembla  que  rellisca. 
ATAN. — I  què  hi   fa,  si  vénen  a  ajudar-me  aquestes  mans 

divines. 
NURI.— Oh...  no  tant!  No  tant! 
ATAN. — Sí,  sí.  (Lt  amanyaga  les  mans  amb  vehemència.  Ella 

deixa,  fer  perquè  veu  que  això  mortifica  l'Isaac.) 
ISAA.  —{A  Martina.)  Oh...  Mira! 
MART.— Deixa'ls  estar. 
ISAA.  — No.  No  puc  més!  Núria! 
NURI.— Què  hi  ha,  nuvi? 
ISAA.  — No  res.  Fen,  feu. 
NURI.— Ah!  Pensava... 
ISAA.  — {Febrosenc,  arravatat.)   Vina,   Martina,  vina.   \'ull 

abraçarte ! 
MART.— (Admirada.)  I  ara? 
ISAA.  — Vull  fer-te  un  petó! 
MART.— Isaac ! 
ISAA.  — Un  rengle  de  petons!  (L'abraça  i  va  per  fer  el  que 

indica.) 
MART. — {Contenint-lo.)  Isaac,  que  et  tornes  boig? 
ISAA.  — Sí!  Boig,  boig  rematat! 

NURI. — Eh?...   Què  és  això?  Martina!  Isaac!   Indecents!! 
ATAN. — {Contenint-la.)  Són  nuvis,  senyoreta. 
NURlI. —Deixi'm  estar. 
ATAN. — Es  l'amor.  El  gran  amor! 
NURI. — I  el  gran  desvergonyiment! 
MART.— Núria ! 

NURI.  — Sí.  Tant  poca-vergonya  ets  tu  com  ell ! 
MART.— No  t'exaltis. 
NURI. — Es  que  això  és  intolerable.  I  ho  trencaré  tot...  Tot! 

(N erviosament ,  va  tirant  en  l'aire  tot  quant  li  ve  a 

les  mans) 

ATAN. — (Molt  sorprès.)  Però,  senyoreta... 

NURI. — Deixi'm  estar!  (Li  dona  wia  empenta  i  el  fa  caure 
ffrotescanient  en  un  balancí.) 

MART. — Si;  deixi-la,  que  està  boja. 

N'URI.— Què  dius,  tu? 

MART.— No  res. 

NüRI. — Mosca  morta!  Mala  amiga! 

MART.— Això  tú. 

NURI. —Tu! 

ATAN. — Però,  senyores...  {A  Isaac.)  No  veu?... 

ISAA.  — Vostè  en  té  la  culpa. 

ATAN.— Jo? 

ISAA.  — Si:  vostè  que  és  un  esgarriacries. 

ATAN. — Aquestes  paraules... 

ISAA.  — No  són  en  vers,  però  són  certes.  {Núria  discuteix 
amb  Martina  i  Isaac  amb  Atanasi.  Tots  criden  a 
la  vegada,  amb  gran  rebombori.  Fi'udenci  i  Silves- 
tre paren  de  jugar,  sorpresos  i  ja  empipats.) 

PRUD. — Bo  !  Ja  hi  tornem  a  ésser  ! 

SILV.  — Ja  està  vist:  pleguem,  que  aqui  no  es  pot  jugar  a 
escacs.  (S'aixequen.) 

PRUD.— Què  és  això? 

NURI. — Ai,  papà!  Que  sóc  desgraciada  I 

PRUD.— Altra  vegada? 

SILV.  —(A  Isaac.)  Què  ha  estat? 

ISAA.  —Ai,  oncle ! 

ATAN. — {A  Martifia.)  Vol  fer  el  favor  d'explicar-me... 

MART. — Vagi  a  cercar  més  versos  que  els  llegirà  a  la  font. 

ATAN.— Però... 

MART. — Deixi'm  fer...  i  cregui'm. 

ATAN. — Doncs  torno  tot  seguit. 

MART. — Vagi,  vagi.   (/  l'empeny  fora.  Pel  fons.) 

PRUD. — Es  que  l'Isaac  en  fa  massa! 

SILV.  — Perquè  té  raó! 

PRUD. — Perquè  és  un  ximple! 

SILV.  — I  ella  una  coqueta! 

PRUD.— No  insultis  la  noia! 

SILV.  — Doncs  no  insultis  el  noi  1 

PRUD.— Ja  te'l  pots  confitar! 

SILV.  —I  tu  la  noia! 

PRUD.— Tot  desfet! 

SILV.  —Tot,  tot! 

ISAA.  —Oncle! 

SILV.  — Passa  a  dins ! 

NURL— Papà! 

PRUD.— A  dins,  tu! 

SILV.  —Ximplet! 

PRUD. — Silvestre !  (/  s.e'n  van,  per  Vesquerra  Isaac  empès 
per  Silvestre  i  per  la  dreta  Núria  obligada  per  Pru- 
deyici.  Martina  resta  sola  al  mig  de  l'escena  com 
veient  visions.) 

MART. — Eh?...  Però,  què  passa?  Això  és  una  sucursal  de 
Sant  Boi!  Ah,  no  pot  ésser!  Ja  veuràs!  {Cridant 
a  la  porta  de  la  dreta :)  Núria !  Núria !  Vina.  Sí, 
de  seguida. 

{Apareix  NÚRIA,  dreta.) 

NURL— Què  vols? 

MART. — Fés  el  favor...  Seu  aquí. 

NURL— Per  què? 

MART. — Espera,  que  ja  ho  sabràs.  {Núria  seu.  Martina  va 

a  la  porta  de  la  esquerra  i  crida:)  Isaac!  Isaac! 
NURL— Què  fas? 
MART. — Calla.   dona.    {Cridant.)   Isaac!   Si:   vina...    Si;  tot 

seguit. 
NURL — Ah,  no!  No  el  vull  veure  més!  (7  se'n  va  a  casa 

seva.) 

{Apareix  ISAAC,  esquerra.) 

ISAA.  — ^Què  vols,  Martina? 

MART.— Vina. 

ISAA.  — Què  vols? 

MART. — Fes  el  favor...  Seu  aquí. 

ISAA.  — I  això  !... 

MART. — Espera,  que  ja  ho  sabràs.  {Isaac  seu,  Martina  va 

a  la  porta  de  la  dreta,  i  crida'.)  Núria!  Núria! 
ISAA.  —Què  fas? 

MART.— Calla,  home.  {Cridant.)  Núria!...   Sí;  que  vinguis. 
ISAA.  — Oh,  no!  No  la  vull  veure  més!  {Se'n  va  corrents 

a  casa  seva.) 
MART. — Bé,  molt  bé!  Sembla  que  juguem  a  fet  a  amagar. 

{Apareix  NÚRIA,  per  la  dreta.) 

NURI. — Què  vols?  Que  segui? 

MART. — No ;  dóna'm  la  mà.  Tu  ja  no  te  m'escapes.  (L'agafa 
fort  per  la  mà  i  així  va  fins  a  la  porta  de  l'es- 
querra i  crida.)  Isaac!  Isaac! 

NURI. — {Volent  fugir.)  'No,  Martina! 

MART.—Calla ! 

(Estirant-se  Vuna  a  Valira,  tot  fent  la  llançadora) 

NURI.— Per  Déu! 

MART. — Calla!  (Cridant  a  la  porta  esquerra.)  Isaac!  Sí; 
de  seguida. 

{Apareix  ISAAC,  per  V esquerra.) 

ISAA.  — Què  vols? 

MART. — (Agafant-lo,  tot  seguit,  per  la  mà,  sense  abando- 
nar, però,  la  Núria.)  Vina  aquí,  estornell !  Sou  més 
feréstecs  que  els  capsigranys !     , 

NURI.— Però... 

ISAA.  — ^Es  que... 

MART. — Prou.  A  callar...  fins  que  jo  acabi.  Potser  sí  que 
heu  pensat  que  us  burlareu  de  mi.  Que  jugareu 
amb  mi  com  amb  aquells  dos  pobres  vells?  No 
serà.  No  us  fa  pena  això,  de  veure  que  per  causa 
vostra  renyeixen  aquests  amics  de  tota  la  vida? 

ISAA.  —Es  veritat. 

MART.— No  us  fa  pena? 

ISAA.  — A  mi  sí. 

NURI.  — I  a  mi  també. 

MART.— I  doncs? 

ISAA.  — Ella  en  té  la  culoa. 

NURI.— Tu!... 

ISAA.  —Tu!... 

MART. — Bé:  no  hi  tornem. 

ISAA.  — (A  Núria.)  Per  què  flirtejaves  amb  aquell  tanasi? 

NURI. — Doncs  per  què  abraçaves  la   Martina? 

ISAA.  — De  ràbia  que  tenia. 

NURI. — I  quan  tens  ràbia  abraces  les  dones? 

MART. — Però,  vina  aquí.  Es  que  tu  estàs  gelosa  de  mi? 

NURI.— Jo  et  diré... 


AMOR    EN    FLOR...  23 

MART.— No  s'hi  val.  Núria;  no  s'hi  val.  Gelosa  de  mi?  Tu? 
Tu  que  coneixes  el  meu  amor  i  tots  els  meus  se- 
crets?... 

NURI.  — Es  cert.  Perdona'm,  Martina. 

MART. — Tot  era  broma. 

NURI. — Doncs  no  en  feu  d'aquestes  bromes,  que  poc  sabeu 
el  mal  de  cor  que  m'heu  fet  passar. 

ISAA.  — I  doncs,  jo? 

NURI.  —Tu  rai ! 

ISAA.  — No  ho  creguis.  Jo  també  tinc  cor. 

NURI. — Una  ensiamada,  tens. 

MART. — Apa,  a  fer  la  pau!  (Se'ls,  mira  carinyosainent.  De 
sobte  li  acut  la  idea  d'aymr  a  cercar  els  vells,  i  ho 
fa,  cautelosament,  cridant,  mig  amb  signes,  a  l'un 
i  a  V altre  com  ha  fet  amb  els  joves;  però,  natu- 
ralment, sense  tan  entremaliats  miraments.  I  tot  la- 
borant la  pau  resten  al  fons.  MARTINA,  PRU- 
D  EN  Cl  i  SILVESTRE.) 

NURI.  — Es  que  sembla  que  et  diverteixis  fent-me  enfadar. 

ISAA.  — Això  no;  però  aquell  poeta  d'estiu  no  el  puc  veure 
i  em  fa  ràbia  que  te'l  miris  amb  bons  ulls. 

NURI.  — Precisament  ho  feia  per  a  fer-te  gruar. 

ISAA.  — I  encara  goses? 

NURI. — Però  si  jo  no  me'l  tornava  ni  a  mirar  mai  més? 

ISAA.  — ^Oih...   si   fos  així! 

NURI. — Estaries  content? 

ISAx\.  — Fóra  immensa  la  meva  alegria. 

NURI. — I  m'estimaries  força? 

ISAA.  — Amb  tota  l'ànima! 

NURI. — Donces  vina  aquí.  Ja  em  pots  tapar  els  ulls,  ben 
tapats,  que  només  vull  mirar-te,  a  tu,  rei  i  senyor 
del  meu  amor. 

ISAA.  — (Li  tapa  els  ulls  amb  les  matis..)  Així? 

NURJ.  — Ai,  ai,  ai !  Que  em  fas  pessigolles  ! 

ISAA.  — Núria  estimada!  (Juguen  amorosament.) 

MART. — Gom  s'estimen?  Ho  veuen? 

PRUD. — Ets  un  dimoni  angelical ! 

SILV.  —Un  bruixot! 

MART. — Que  sols  demana  pau  i  amor!  (Dirigint-se  als  jo- 
ves:) Oi,  nois? 

NURI. —(Sorpresa.)  Ah!  Martina! 

MART. — La  mateixa :  que  treballa  per  vostra  felicitat. 

NXJRI. — Papà!  {Abraçant-lo  amorosament.) 

PRUD.— L'estimes,  oi.'' 

NURL  —Molt ! 

ISAA.  — Oncle!    {Apropant-s'hi,   manyac.)   L'estimo  tant!... 

SILV.  — Prou  que  ho  veig.   {Allargant  la  mà  a  Prudenci:) 

Prudenci :  la  pau. 
PRUD. — (Encaixant.)   Així  siga,   Silvestre. 
MART. — Aquí  no  ha  passat  res.  Visca  la  pau! 
TOTS.— Visca! 

MART. — I  ara  tots  cap  a  la  Font  del  Rajolí! 
PRÍUD. — Tots  no.  Com  bon   Prudenci,  considero   més   pru- 
dent que  marxeu  l'element  jove,  i  nosaltres,  avui, 

restarem  aquí  com  bons  guardians  de  la  casa.  No 

et  sembla,  Silvestre? 
SILV.  — Molt  ben  pensat,  Prudenci. 
MART.— Aleshores... 
SILV.  — Aneu,  aneu;  que  ja  vaig  a  avisar  l'Aleix  que  us 

porti  la  minestra.  (Se'n  va  per  la  dreta.) 
ISAA.  — ^Anem,  doncs,  Núria? 
NURI.  — Tu  manes,  Isaac. 
ISAA.  — IGràcies,  gràcies,  amor  meu!  (De  bracet,  poc  a  poc 

i  ben  amo-rosament  comencen  a  marxar  pel  fons.} 
PRUD.— Martina ! 
MART.— Mani,  oncle. 
PRUD. — Queden  a  la  teva  custòdia  aquesta  parella   de  co- 

lomins. 
MART. — Descuidi,  oncle;  faré  de  guàrdia  de  l'amor.  I  qui 

en   farà  per  mi?   (Atrapant   Isaac  i  Núria.)   Ep! 

quitxalla :  no  aneu  tan  de  pressa  que  el  guardià  no 

pot  córrer  gaire. 
ISAA.  — Visca  el  guardià  de  l'amor ! 

ELS  3. — ^Ja,   ja,  ja!...   (/  van  marxant  amb  grans  rialles.) 
PRUD. — (Contemplant-los.)  Que  és  bonica  la  joventut! 

(Apareix  SILVESTRE  per  la  dreta.) 

SILV.  —Què  deies? 

PRUD. — Que  no  hi  ha  res  com  la  primavera.  ; 

SILV.  —Ben  cert.  i 

PRUD. — Nosaltres  ja  som  l'hivern,  Tedat  madura,  la  quietud.: 

SILV.  — ^A  propòsit  de  quietud:  què  et  sembla  si  ara...  {Se- 
nyalant la  taula  dels  escacs.) 
PRUD.— Tens  raó. 
SILV.  — Som-hi,  doncs. 
PRUD. — Ara  si  que  acabarem  la  partida. 
SILV.  — Déu  t'escolti.  (Es  posen  a  jugar.  Pausa.) 


AT'ANASI  apareix  precipitadament  pel  fons. 

ATAN. — Ja  torno  a  ésser  aquí. 
PRUD.— Bo!  Aquest? 
SILV.  — Altra  vegada? 
ATAN.— On  són? 
PRUD.— Ja  han  marxat. 
ATAN. — Han  marxat?  I  doncs,  jo? 
SILV.  — No  ens  distregui,  home. 

ATAN. — Està  bé  això!  Vaia !  Molt  bé!  {Es  passeja,  nen'iós, 
amunt  i  avall.) 


{Apareix  ALEIX,  per  la  dreta,  amb  dos  o  tres 
cistells  o  paquets.) 

ALEI.  — ]Me'n  vaig. 

PRUD.— Vés,  vés. 

ATAN. — {A  Aleix:)  Ah!  escolti,  jove!  què  diu,  que  ja  han 

marxat  ? 
ALEI.  — Sembla  que  sí. 
ATAN.— I  la  Núria? 
ALEI.  — També. 
ATAN.— I   doncs,   jo? 
ALEI.  — Vostè  no. 
ATAN. — Es  que  jo...  sap? 
ALEI.  — No  sé  res;  però  no  s'hi  amoïni.  Ajudi'm  a  portar 

això  i  els  atraparem  tot  seguit. 
ATAN.  —Vol  dir? 
ALEI.  —Sí,   home,   sí...   Tingui.   (/  li  carrega  un   cistell  a 

cada  mà,  que  ell  admet  maquinalment.) 
ATAN.— Ai,  Núria!  Núria!...  Amor  en  flor!... 

ALEI.  — Sí:  amor  en  flor,  punxes  al  cor!  (Se'ií  van  tots  dos 

pel  fons.) 
PRUD.— Xac  al  rei. 
SILV.— Mato ! 

